JASIF ซาวด์เสียงผู้ถือหน่วย 7 ต.ค.นี้ ก่อนประชุมจริง   
JASIF แจ้งประชุมวิสามัญผู้ถือหน่วยผ่านระบบ “อิเล็กทรอนิกส์” ในวันที่ 7 ต.ค. 65 เวลา 9:00–12:00 น. ก่อนจะมีการประชุมจริงครั้งที่ 1/2565 วันที่ 18 ต.ค.65 เวลา 13:00 น.
JASIF แจ้งประชุมวิสามัญผู้ถือหน่วยผ่านระบบ “อิเล็กทรอนิกส์” ในวันที่ 7 ต.ค. 65 เวลา 9:00–12:00 น. ก่อนจะมีการประชุมจริงครั้งที่ 1/2565 วันที่ 18 ต.ค.65 เวลา 13:00 น.
23 ก.ย. 2565

นายพรชลิต พลอยกระจ่าง Deputy Managing Director Real Estate &amp; Infrastructure Investment แจ้งข้อมูลผ่านสารสนเทศตลาดหลักทรัพย์ฯ ว่าตามที่บริษัทหลักทรัพย์จัดการกองทุนรวม บัวหลวง จํากัด ในฐานะบริษัทจัดการของกองทุนรวมโครงสร้างพื้นฐานบรอดแบรนด์อินเทอร์เน็ต จัสมิน หรือ JASIF จะจัดให้มีการประชุมวิสามัญผู้ถือหน่วยลงทุนครั้งที่ 1/2565 ผ่านระบบอิเล็กทรอนิกส์ ในวันอังคารที่ 18 ตุลาคม 2565 เวลา 13:00 น. นั้น
ทั้งนี้ บริษัทจัดการขอเรียนให้ทราบว่า บริษัทจัดการจะจัดให้มีการประชุมผู้ถือหน่วยลงทุนก่อนการประชุมจริง (Pre E-EGM) ผ่านระบบอิเล็กทรอนิกส์ ในวันศุกร์ที่ 7 ตุลาคม 2565 เวลา 9:00–12:00 น. เพื่อชี้แจงรายละเอียดเกี่ยวกับการผ่อนผัน และ/หรือ แก้ไขรายละเอียดบางประการในสัญญาจัดหาผลประโยชน์จากทรัพย์สินกิจการโครงสร้างพื้นฐาน และยกเลิกสัญญาบางฉบับที่เกี่ยวข้อง โดยจะยังไม่มีการลงคะแนนเสียงใด ๆ
โดยในการประชุมดังกล่าว ทั้งนี้บริษัทจัดการขอสงวนสิทธิให้ผู้ถือหน่วยลงทุน 1,000 รายแรกที่ลงทะเบียนก่อนเป็นมีผู้มีสิทธิเข้าร่วมประชุมดังกล่าว (first come first served basis) โดยจะนําส่งรายละเอียดการลงทะเบียนและเข้าร่วมประชุมให้ผู้ถือหน่วยลงทุนทราบต่อไป